**Výstava PRUNUS PERSICA**

**Pálffyho palác, Panská 19**

**Vernisáž: 15. október 2025 o 18.00**

**Autorka: Katarína Bajkayová**

**Kurátor: Matúš Novosad**

**Trvanie výstavy: 16. 10. 2025 – 26. 4. 2026**

**Katarína Bajkayová** (\*1994) absolvovala doktorandské štúdium na Fakulte umení Technickej univerzity v Košiciach, kde ukončila aj svoje magisterské štúdium v Ateliéri slobodnej kreativity 3D. Venuje sa tvorbe priestorových inštalácií z keramiky v kombinácii s inými materiálmi. V súčasnosti sa zaujíma najmä o témy sociálnych vzťahov, bývania a erotiky, ktoré skúma v kontexte prírodných vied, mytológie, architektúry a literatúry.

Výstava PRUNUS PERSICA (z lat. broskyňa obyčajná) Kataríny Bajkayovej sa prostredníctvom keramiky a porcelánu venuje túžbe, zmyselnosti a nerozhodnosti z úmyslu počať dieťa do daných spoločenských súvislostí. Tie sa menia podobne ako autorkin prístup k téme, ktorej spracovaniu sa venovala v prológu výstavy z roku 2022, „Lullabies for our unborn babies“ vo VUNU Gallery v Košiciach. Rozdielny náhľad na životné zmeny oproti minulej výstave nesú podmienky ticha, tmy a tepla, vnútri ktorých sa keramické objekty stávajú priestormi artikulujúcimi interioritu. Objekty tak poskytujú možnosť intímneho naladenia sa na vytváranie priestoru starostlivosti o život. Modelácia a lesk glazúry zmyselnosťou zas zdieľajú potešenie zo vznikania.

Keramika a porcelán sú v autorkiných rukách široko stvárňované, od voľných po úžitkové objekty, odolné a zároveň krehké prinášajú zodpovednosť, čím poskytujú náhľad do starostlivosti o svet okolo seba. Hlbokými reliéfmi sa zas môžeme dostať k bohatému odkazu na diela vo verejnom priestore spojené s viac či menej známymi menami, ako je Herta Ondrušová-Viktorínová, Imrich Vanek či Maria Bartuszová. Ich diela vytvorili v autorkinom rodnom meste Košiciach trvalý zdroj jej dialógu s nimi. Ten je výtvarný a osobný, pretože dáva otázky nielen na pôvod foriem, ale tiež na spôsoby ich života, konkrétne voči socio-ekonomickým možnostiam autorky, dnešnej ženy-umelkyne.

Keramická hlina po vysušení zachováva stopu dotyku, okamihu. Výpalom sa vydutina vytvorená dlaňou stáva trvalou súčasťou každodenného života či existencie objektu. Glazúra odráža svet naokolo, čím prináša kritický potenciál.

Ten nesie ako v prológu výstavy tiež booklet textov, drobný náhľad do myslenia a pocitov, vzorky spoločensky aktívnych žien z okolia autorky. Ich pomenovanie problémov zahŕňajúcich širšie súvislosti zachytáva nielen moment vývoja životov a spoločnosti, ale tiež utvára odstup umožňujúci nové formulácie otázok potrebných pre dnešné „premýšľanie o bábätkách”.

**Grafický dizajn a priestorové riešenie:** Lucia Židek Gamanová & Olexandra Bakushina

**Jazyková úprava:** Miroslava Kuracinová Valová

**Preklad:** Beata Bradford

**Edičné zabezpečenie:** Alexandra Grúňová

**Produkcia:** Petra Balikova, Marcela Neupauerová, Anna Sopková

**Inštalácia:** Jaroslav Beníček, Jozef Chovančák, Pavol Látal, Ivan Maťuš, Michal Štrompach

**Propagácia:** Aurélia Garová, Ivana Krištofíková, Zuzana Novotná, Slávka Zodlová

Vzdelávacie programy: Ludmila Hrachovinová, Vendy Kováčová, Judita Šályová

Sprievodné podujatia: Dagmar Beníčková, Katarína Karafová

Diela prezentované na výstave pochádzajú zo zbierok Galérie Jána Koniarka v Trnave a z vlastníctva autorky.

**Hlavný partner:** Hlavné mesto SR Bratislava

Partner: Galéria Jána Koniarka

**Mediálni partneri:** Artalk, Flash Art, GoOut, in.ba, Rádio Devín